— Пералік такіх відаў работ вызначаны пастановай Міністэрства працы і сацыяльнай абароны. Усяго ў ім 70 пунктаў, а значыць, 70 відаў лёгкіх работ. Гэта, напрыклад, догляд кветнікаў, лясных і садовых культур без прымянення ядахімікатаў, выкарыстання электрамеханічнага электраінструменту і пад’ёму на вышыню; збор бульбы, караняплодаў пасля механізаванай уборкі; нарыхтоўка лекавай сыравіны; прыбіранне лясных тэрыторый ад смецця; сартаванне, дастаўка паштовых адпраўленняў, друкаваных сродкаў масавай інфармацыі, кур’ерскія паслугі; рамонт і выраб кардоннай і драўлянай тары з прымяненнем ручнога інструменту; удзел у анімацыйных праграмах у парках культуры і адпачынку, на выставах; выраб сувенірнай прадукцыі; пашыў сталовай і пасцельнай бялізны і г.д.